ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001558

ขอความช่วยเหลือแก้ไขปัญหาเสียงดังรบกวนจากการก่อสร้างโครงการคอนโด บริเวณโครงการรีเจ้นท์ โฮม บางนา แขวงบางนาใต้ เขตบางนา  จุดสังเกตติดกับชุมชนเจริญรุ่งเรือง  เนื่องจากผู้ร้องแจ้งว่าประสบปัญหาเสียงดังรบกวนจากการก่อสร้างโครงการคอนโดและทางผู้รับเหมามีการผิดสัญญาเข้าไปดำเนินการก่อสร้างเกินเวลาที่ตกลงกันไว้ใน EIA (รายงานการประเมินผลกระทบสิ่งแวดล้อมหรือมาตรฐานการก่อสร้าง) ซึ่งที่ระบุตกลงกันไว้ให้สามารถเข้าไปดำเนินการได้เวลา 08.00-17.00 น. วันจันทร์-วันเสาร์ แต่ทางผู้รับเหมาเข้ามาดำเนินการก่อสร้างเกินเวลาเป็นประจำเกือบทุกวัน โดยมีเสียงดังรบกวนจากขั้นตอนการก่อสร้างไปทั่วบริเวณ เป็นเสียงทุบเหล็ก ตอกเสาเข็ม เป็นต้น เสียงดังไปจนถึงเวลา 21.00 น. บางวันหนักสุดไปจนถึงเวลาประมาณ 22.00 น. กว่าๆ ล่าสุดวันที่ 12 มกราคม 2566 เพิ่งหยุดดำเนินการก่อสร้างไปก่อนเวลา 20.53 น. ทำให้รบกวนการพักผ่อน ส่งผลให้ผู้ร้องได้รับความเดือดร้อนต้องทนกับเสียงรบกวนจากการก่อสร้างโครงการคอนโดดังกล่าว รวมทั้งประชาชนในพื้นที่จำนวนหลายหลังคาเรือน ประสบปัญหามาตั้งแต่ช่วงปลายเดือนธันวาคม 2565 จึงประสงค์ให้หน่วยงานที่เกี่ยวข้องช่วยเหลือแก้ไขปัญหาเสียงดังรบกวนดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata